CELEX: C2005/193/49
Language: fi
Date: 2005-08-06 00:00:00
Title: Asia T-192/05: Franky Callewaertin ynnä muiden 4.5.2005 Euroopan yhteisöjen komissiota vastaan nostama kanne

6.8.2005   
            
            
               FI
            
            
               Euroopan unionin virallinen lehti
            
            
               C 193/29
            
         Franky Callewaertin ynnä muiden 4.5.2005 Euroopan yhteisöjen komissiota vastaan nostama kanne
   (Asia T-192/05)
   (2005/C 193/49)
   Oikeudenkäyntikieli: ranska
   Franky Callewaert, kotipaikka Roeselare (Belgia), ynnä muut ovat nostaneet 4.5.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajien edustajina ovat asianajajat Georges Vandersanden ja Laure Levi.
   Kantajat vaativat, että ensimmäisen oikeusasteen tuomioistuin:
   
               —
            
            
               kumoaa kantajien palkkaluokan määrittämisen heidän palvelukseen ottamistaan koskevissa päätöksissä siltä osin kuin määrittäminen perustuu uusien henkilöstösääntöjen liitteessä XIII olevan 12 artiklan 3 kohtaan;
            
         
               —
            
            
               järjestää uudelleen kantajien urat (myös arvioiden heidän kokemuksensa siten korjatussa palkkaluokassa, heidän urakehitykseen liittyvät oikeutensa ja heidän eläkkeeseen liittyvät oikeutensa) käyttäen lähtökohtana palkkaluokkaa, johon heidät olisi pitänyt nimittää sen kilpailuilmoituksen perusteella, jonka johdosta heidät on sijoitettu palvelukseen ottamista koskevaan varallaololuetteloon, joko tässä kilpailuilmoituksessa ilmoitettuun palkkaluokkaan tai sitä vastaavaan uuden henkilöstösäännön mukaiseen palkkaluokkaan (ja ennen 1.5.2004 sovellettujen sääntöjen mukaiselle asianmukaiselle palkkatasolle) heidän nimittämistään koskevasta päätöksestä lukien;
            
         
               —
            
            
               myöntää kantajille kyseiseen kauteen sovellettavaa Euroopan keskuspankin vahvistaman perusrahoitusoperaation koron mukaista viivästyskorkoa korotettuna kahdella pisteellä kaikille summille, jotka vastaavat heidän palvelukseen ottamistaan koskevassa päätöksessä olevaa määrittelyä vastaavan palkan ja sen palkkaluokan määrittelyn välistä eroa, johon heillä olisi pitänyt olla oikeus, siihen päivään asti, jolloin päätös heidän palkkaluokkansa säännönmukaisesta vahvistamisesta tehdään;
            
         
               —
            
            
               velvoittaa komission korvaamaan kaikki oikeudenkäyntikulut.
            
         Oikeudelliset perusteet ja pääasialliset perustelut
   Oikeudelliset perusteet ja pääasialliset perustelut ovat samat kuin asiassa T-58/05 ja samankaltaiset kuin asioissa T-130/05, T-160/05 ja T-162/05, T-164/05, T-170/05 ja T-183/05.